Damir Džumhur

Damir Džumhur profesionalni je bosanskohercegovački teniser. Trenutno je najbolji igrač Bosne i Hercegovine. Njegov najbolji singl rang u karijeri je 23. mjesto, taj rezultat je postigao 2. jula 2018, što ga čini najbolje rangiranim igračem koji se ikada takmičio za Bosnu i Hercegovinu.

Pobjedom na singl turniru St. Petersburg Open 2017, Džumhur je postao prvi igrač koji se takmičio pod bosanskom zastavom koji je osvojio ATP World Tour titulu. Dodao je i trijumf na Kupu Kremlja 2017. i postao prvi igrač u historiji tenisa koji je pobijedio u oba takmičenja odigrana na ruskom tlu u istoj sezoni. Džumhur je također prvi igrač koji je predstavljao Bosnu i Hercegovinu u glavnom žrijebu bilo kojeg Grand Slam turnira.

Član je bosanskohercegovačkog Davis Cup tima, a takmičio se na Ljetnim olimpijskim igrama 2016, on je ujedno jedini teniser iz svoje zemlje kojem je to pošlo za rukom, osvajač je titule evropskog juniorskog prvaka za 2010,"Damir Džumhur: Bh. teniser postao juniorski prvak Evrope!", 24sata.info, 26. 7. 2010. a osvojio je i bronzanu medalju na LJOI mladih 2010. u Singapuru.A. Beganović, Bronza za "Damira Džumhura", SportSport.ba, 21. 8. 2010.

 Seniorska karijera 

 2011–2013: Prve godine kao profesionalac 
Džumhur je postao profesionalac 2011., debitirajući na ATP World Touru u Zagrebu tokom kvalifikacija za PBZ Zagreb Indoors 2011. Svoje prve godine kao profesionalac proveo je uglavnom na ATP Challenger Touru i na ITF turnirima. Osvojio je ukupno dvanaest singl i osam dabl titula na futuresu, stigao je i dva puta do finala na Challenger turnirima – Košice Open 2013. i Poznań Open 2013., izgubivši u tri seta u oba meča od Mihaila Kukuškina i Andreasa Haider-Maurera.

U tom periodu Džumhur je učestvovao u četiri meča Davis Cupa sa Bosnom i Hercegovinom, odigravši ukupno osam utakmica, pobijedivši u dva singla i jednom u dablu. Jedva je propustio wild card na Ljetnim olimpijskim igrama 2012., posljednje mjesto u žrijebu pripalo je Lleytonu Hewittu, što je kritikovano od strane bosanskih medija.

Svoju prvu potpuno profesionalnu sezonu završio je na 339. poziciji, dok je narednu godinu završio među 250. najboljih.

U 2013. Džumhur se popeo među 200. najboljih na svjetskoj rang-listi, što je prvi put postigao 19. augusta 2013., a na kraju je godinu završio na 187. mjestu.

 2014: Približivanje Top 100 

Džumhur je potom igrao za svoju državu u meču prvog kola Davis Cupa protiv Grčke, gdje je izgubio u četiri seta od Markosa Kalovelonisa, koji je tada bio na 691. mjestu. Ali u svom sljedećem meču vratio se u meč, nakon što je izgubio dva seta i pobijedio Alexandrosa Jakupovića, čime je zabilježio pobjedu Bosne i Hercegovine nad Grčkom od 3-1. Zatim je uslijedio niz neuspješnih nastupa u kombinaciji World Tourova i Challenger Tourova događaja širom Evrope i Sjedinjenih Država, gdje je Džumhur debitirao u ciklusu ATP World Tour Masters 1000, igrajući u kvalifikacijama za Indian Wells Masters i Majami Masters, tu je osvojio svojih osam bodova u tom periodu. Svoj prvi dio sezone na tvrdoj podlozi završio je tako što je pomogao svojoj zemlji da pobijedi Finsku u 2. kolu Davis Cup Grupe II.


Kasnije u junu, Džumhur je igrao svoje jedine mečeve u sezoni na travnatim podlogama, izgubivši oba u tri seta – od Ante Pavića u singlu i Gero Kretschmera/Alexander Satschko u paru, tokom kvalifikacionih mečeva.

Nakon svog povratka na zemljani teren, Džumhur je u Italiji osvojio svoju treću titulu u sezoni na teniskom kupu San Benedetto 2014., pobijedivši Andreasa Haidera-Maurera u finalu. To mu je omogućilo prvi direktan ulazak u glavni žrijeb Grand Slam turnira – US Open 2014. Tamo je poražen u prvom kolu od Davida Ferrera, koji je tada bio na 5. poziciji, izgubio je u četiri seta. Sedmicu prije početka US Opena Džumhur se prvi put u karijeri kvalificirao na ATP World Tour turnir, koji je bio 2014. Winston-Salem Open, turnir je bio igran na tvrdoj podlozi, ispao je u prvom meču od Adriana Mannarina, u dva seta.

Njegov posljednji nastup u Davis Cupu u sezoni završio je porazom u tri seta od Ričardasa Berankisa, koji je zapečatio pobjedu Litvanije, a selekcija BiH je ostala u grupi II.

U jeseni 2014. Džumhur je bio neuspješan u svojim nastupima na tvrdoj podlozi, ali je dva puta bio na 101. mjestu na svjetskoj rang-listi. U oba navrata mu je nedostajao bod da se plasira među 100 najboljih na svijetu, kao prvi muški bh. reprezentativac koji je to ikad uspio. Na kraju je tu sezonu završio na 109. mjestu, i tako nije uspio ostvariti svoj cilj, postavljen u augustu, da do kraja sezone bude među prvih stotinu, isto tako nije ni ostvario direktan plamsan na prvi Grand Slam turnir nove sezone – Australian Open 2015., ali je ispunio svoju prvobitnu želju da se na kraju godine plasira u Top 150.

 2015: Probijanje u ATP 
Džumhur je novu sezonu započeo u Indiji, gdje je bio neuspješan u pokušaju da se kvalifikuje za glavni žrijeb Aircel Chennai Opena 2015., izgubivši od Luce Vannija u finalnoj rundi kvalifikacija. Po prvi put u karijeri učestvovao je i u glavnom žrijebu parova na ATP World Tour turniru, igrajući uz Aljaža Bedenea. Kasnije u januaru nije uspio proći kvalifikacije za Australian Open, nakon što je izgubio u tri seta od Tima Pütza u drugom krugu kvalifikacija, dok je bio prvi nosilac u žrijebu. Nakon Australian Opena, Džumhur je uspio pobijediti u svom prvom singl meču u karijeri na ATP World Tour nivou na turniru PBZ Zagreb Indoors 2015., protiv Michaela Berrera, u tri seta, nakon što je spasio dvije meč lopte, odmah poslije tog meča izgubio je od trećeg nositelja turnira Guillerma García-Lópeza, u dva seta. To je ujedno bio i prvi ATP turnir serije 250 u Džumhurovoj karijeri, gdje je bio direktno primljen, pa nije morao igrati kvalifikacioni turnir da bi ušao u glavni žrijeb.

Odmah nakon hrvatskog turnira, Džumhur je otišao u Dominikansku Republiku, gdje je dominirao na prvom izdanju Milex Opena 2015., igrao je na zelenoj šljaci u Santo Domingu i postao prvi igrač koji je ikada osvojio profesionalni teniski turnir u toj zemlji. Džumhur nije izgubio set na putu do titule i proveo je na terenu manje od pet i po sati ukupno tokom cijele turnirske sedmice, u finalu je pobjedio meč protiv Renca Oliva. Do finala je došao tako što je ostvario pobjede nad Benjaminom Baleretom, Bastianom Trinkerom, Nicolasom Jarryjem i Christianom Garinom. Džumhur je potom primljen u glavni žrijeb Morelos Opena 2015., kao poseban izuzetak, gdje je pobjedio četiri meča, čime je svoj zbroj pobjeda doveo na devet uzastopnih pobjeda i tako došao do drugog uzastopnog finala na nivou Challengera, a njegov u karijeri prvi put igrao na tvrdoj podlozi. Izgubio je od Víctora Estrelle Burgosa, njegova polufinalna pobjeda protiv Adriána Menéndez-Maceirasa omogućila mu je prvi plasman među prvih 100 na ATP rang-listi, čime je Džumhur postao prvi muški reprezentativac Bosne i Hercegovine koji je to uspio.

U martu je debitirao na ATP Masters 1000 turniru Miami Openu 2015, gdje je izgubio u tri seta od Jamesa Duckwortha. Ovim događajem Džumhur je završio svoj prvi dio sezone na tvrdoj podlozi.


Džumhur je u maju popravio svoju najbolju poziciju na rang-listi u karijeri u singlu i parovima, dostigavši 81. poziciju u singlovima, i 342. poziciju u parovima. Kasnije tog mjeseca ponovo je dospio na naslovne strane nakon što je stigao do trećeg kola French Opena, gde je izgubio od 2. svjetskog broja Rodžera Federera. Nakon meča, Džumhur je dobio pohvale od Švicaraca, opisao je svoj osjećaj prije utakmice kada se suočio sa svojim idolom iz djetinjstva kao da je "sanjao". Džumhur je u ranijim fazama turnira savladao Mikhaila Youzhnyja, nakon što se Rus povukao sa dva seta zaostatka i Markosa Bagdatisa u četiri seta.

Džumhur je održao pripreme na travi u Liverpoolu, gdje je pozvan da nastupi na teniskom turniru Liverpool Hope University. Nakon što je odigrao ukupno četiri singl meča, proglašen je drugoplasiranim turnira, zajedno sa Pablom Andújarom. Džumhur je igrao protiv Federera u svom prvom nastupu u glavnom žrijebu na Roland Garosu 2015., izgubio je meč od konačnog drugoplasiranog Federera. Prvi put u karijeri nastupio je u glavnom žrijebu parova na Grand Slam turniru – igrajući uz Aljaža Bedenea, poraženi su od ekipe Steve Johnson/Sam Querrey.

Tijekom svog ljetnog povratka na zemljanu podlogu, Džumhur se plasirao u svoje prvo dabl finale na Challengeru Sparkasse Openu 2015., finale igrao je zajedno sa Frankom Škugorom, nakon te utakmice dostigao je njegovu najvišu poziciju na rang-listi dablova ikad. Nekoliko neuspješnih singl nastupa na challenger razini doveli su do pada Damira na 100. mjesto na ATP rang-listi, što je ipak bilo dovoljno za direktan ulazak na US Open. Doživio je poraz u prvom kolu u četiri seta protiv 24. nositelja turnira Bernarda Tomića.

Nakon 50 dana bez pobjede, Džumhur je uspio dobiti pet uzastopnih mečeva u pet dana u Alphen aan den Rijnu, tokom cijelog turnira izgubio je samo dva seta, samim tim osvojio je svoju petu titulu na nivou challenger, pobijedivši domaćeg igrača Igora Sijslinga u tri seta. Kasnije je otišao u Maroko igrati tri zemljana challengera u Kenitri, Mohammediji i Casablanci, pobijedivši na posljednjem (pobijedio Daniela Muñoza de la Navu u finalu u tri seta), što mu je donijelo najvišu poziciju na rang listi od 77.

Na kraju je sezonu 2015. završio na 82. mjestu, nakon niza neuspjelih pokušaja u južnoameričkim challengerima na zemljanoj podlozi tijekom oktobra i novembra. Isto kao i godinu ranije, Džumhur nije ostvario svoj cilj plasmana među 70 najboljih igrača svijeta, ali je uspio ispuniti početni cilj, a to je bio da na kraju godine završi unutar top 100., što mu je omogućilo direktan prijem u Australian Open 2016.

 2016: Prve pobjede nad Top 10 igračima 


Džumhur je novu sezonu započeo u Dohi na Qatar ExxonMobil Openu 2016. U prvom meču pobijedio je Marca Cecchinata, a odmah u drugom meču izgubio je od Tomáša Berdycha u dva seta. Nakon tog turnira igrao je u Australiji, gdje je poražen u kvalifikacijama za Apia International Sydney 2016. od Maximiliana Marterera, a zatim se susreo s Kyleom Edmundom u prvom kolu Australian Opena. Vratio se u meč i porazio ga u pet setova, a zatim se suočio s 15. nositeljem turnira Davidom Goffinom, izgubivši u četiri seta.

Kasnije je učestvovao u seriji u kojoj je igrao u dvije dvorane, a zatim i dva događaja na otvorenom sa tvrdom podlogom širom Evrope i Sjeverne Amerike, izgubivši turnire u drugom kolu u Sofiji, Memfisu i Delrej Biču prije nego što je poražen od Dominica Thiema u prvom kolu Abierto Mexicano Telcela 2016. u Akapulku., prvi ATP World Tour turnir serije 500 na kojem je Džumhur ikada učestvovao u glavnom žrijebu.

Džumhur je mjesec mart započeo u Indian Wellsu, poražen od Marcela Granollersa u prvom kolu. Nakon ispadanja u drugom kolu u Guadalajare challengeru, vratio se u Sjedinjene Države kako bi odigrao još jedan turnir Masters 1000 u sezoni – Miami Open 2016. U uvodnom kolu Džumhur je savladao Leonarda Mayera, što mu je bila tek treća pobjeda nad igračem koji je u top 50 (a prvi, ne računajući mečevi koji su završeni povlačenjem protivnika) i prvi trijumf u singlu na ovom nivou. U svom drugom meču u Key Biscayneu suočio se s bivšim svjetskim brojem 1. Rafaelom Nadalom, koji je tada bio 5. mjesto, Nadal se povukao iz meča, kada je Džumhur servirao dok je vodio u trećem setu. Džumhuru je to bila prva pobjeda Top 10 igrača u karijeri. Potom je u trećem kolu savladao Mihaila Kukuškina, da bi u osmini finala izgubio od Miloša Raonića i prvi dio sezone završio na 87. mjestu.

Njegov dio sezone na šljaci počeo je u Roquebrune-Cap-Martinu, gdje je Džumhur igrao na Monte-Carlo Rolex Mastersu 2016. Nakon što je prošao kvalifikaciono takmičenje, pobedio je Robina Haasea i 7. rangiranog igrača Tomaša Berdiha, ostvarivši svoju drugu pobedu nad protivnikom iz Top 10, samim tim popravio je i direktan rezultat sa Čehom na 1–2. Tada je poražen od Miloša Raonića, na dva gejma od plasmana u četvrtfinale. Potom je učestvovao na dva uzastopna turnira ATP World Tour serije 250 u Bukureštu i Istanbulu, izgubivši od Marca Cecchinata u drugom kolu, a na drugom turniru izgubio je od Diega Schwartzmana u četvrtfinalu, iako je imao meč loptu u meču sa Argentincem. Kasnije se kvalifikovao za još jedan turnir Masters 1000 te sezone, izgubivši u prvom kolu 2016 Internazionali BNL d'Italia od Jérémyja Chardyja u tri seta, dok je u međuvremenu uspio poboljšati svoj najbolji plasman u karijeri na 71. mjesto.


Na Rolan Garosu je eliminisan u prvom kolu, poražen u četiri seta od João Souse. Njegov četvrti uzastopni poraz dogodio se u prvom kolu challengera – UniCredit Czech Open 2016., gdje se povukao zbog povrijede desnog skočnog zgloba. Bio je to posljednji turnir ove sezone koji nije igrao na travi.

Džumhur je 9. juna dobio poziv Tripartitne komisije, čime je dobio pravo da predstavlja Bosnu i Hercegovinu na Ljetnim olimpijskim igrama 2016., kao prvi teniser u historiji zemlje. Džumhur je 19. jula 2016. potvrđen kao direktan plamsan u muški singl, zbog povlačenja nekoliko tenisera sa olimpijskih igara. Stoga je njegov poziv prebačen na kolegu bosanskohercegovačkog tenisera – Mirzu Bašića.

Drugu godinu zaredom Džumhur počeo je tako što je učestvovao na singl turniru na travi koji se igrao u junu u Liverpoolu, a nakon pobjede u oba svoja meča u singlu, uključujući i nedjeljno finale protiv Paola Lorenzija, osvojio je titulu prvaka. Džumhur je potom nastavio sa pripremama za Wimbledon 2016. na turniru Aegon Open Nottinghamu 2016., pobijedivši u tri seta nosioca turnira Denisa Istomina, s tim da je meč prekinut nakon drugog seta zbog padanja mraka, a potom istog dana izgubio je od Vaseka Pospišila. Trijumf protiv Uzbekistanca bila je njegova prva zabilježena profesionalna pobjeda na travi. Nakon toga Džumhur se takmičio na takmičenju u Londonu, u prvom kolu pobijedio je Denisa Kudlu u pet setova prije nego što je izgubio od Pierre-Huguesa Herberta u drugom kolu.


Džumhurovo prvo učešće na Olimpijskim igrama završilo je već na prvom meču, pošto je u dva seta poražen od Dudija Sele. Meč je zasjenio incident u kojem su izraelski gledaoci vrijeđali islam i bosansku naciju, posebno Džumhura, optužujući ga da je musliman, što je on negirao. Utakmica je suspenzovana, nakon što je sudija Gianluca Moscarella morao intervenirati na tribinama razdvajajući Džumhurovog trenera i oca Nerfida od Selinih navijača. Njegova loša forma nastavila se u Sjedinjenim Državama, gdje je Džumhur izgubio u prvim mečevima na oba turnira u kojim je učestvovao kao pripreme za US Open 2016. Nakon četiri uzastopna poraza Džumhur je iznenadio 17. nositelja turnira Bernarda Tomića u prvom kolu Grand Slam turnira, a taj meč je bio kao repriza meča koji su odigrali na prethodnom US Openu. To je bila njegova prva pobjeda u Flushing Meadowsu. Međutim, tada je poražen od Illya Marchenka u uzastopnim setovima.


Nakon što je stigao do polufinala u Alphen aan den Rijnu, gdje je Džumhur bio primoran da se povuče u trećem setu zbog povrijede desnog ramena. Nakon tog turnira pomogao je svojoj reprezentaciji pobijedivši 5-0 u Vilniusu u meču Davis Cupa protiv Litvanije, protiv Laurynasa Grigelisa, čime je Bosna i Hercegovina po prvi put napredovala u Grupu I zone Evropa/Afrika. Odmah nakon toga, Džumhur je otišao u Francusku da igra na Moselle Openu 2016., izgubio je od Guillerma García-Lópeza u prvom kolu, samim tim pogoršao je njihov međusobni rezultat na 0–3. Potom je Džumhur krenuo u Maroko da igra svoja posljednja dva challengera na zemljanoj podlozi. Uprkos tome što je bio prvi nosilac u oba, rano je izgubio od protivnika koji su se nalazili dosta niže na ATP rang-listi od njega, čime je ispao iz Top 90 prije nego što je ušao u posljednju fazu sezone, seriju evropskih turnira u dvorani na tvrdoj podlozi.

Džumhur je završio sezonu u Parizu, izgubivši na BNP Paribas Mastersu 2016. u kvalifikacijama od Dustina Browna. To je uslijedilo nakon učešća na događajima održanim u Moskvi i Beču. U prvom meču na Kupu Kremlja 2016. vratio se iz zaostatka od 1-4 u trećem setu protiv Karena Hačanova i pobijedio 6-4 (iako je Rus dvaput servirao za meč) i prošao u drugo kolo gdje je bio primoran da se povuče protiv Pabla Carreña Buste zbog trovanja hranom. Zatim je Džumhur uspio doći do glavnog žrijeba Erste Bank Opena 2016., upisavši tu svoju prvu ikad pobjedu u meču na nivou ATP World Tour 500, savladavši Nicolása Almagra u prvom kolu. Zatim je izgubio prednost od 5-1 nad Ivom Karlovićem u posljednjem setu, izgubivši na kraju u tiebreaku. Ipak, nakon ovih turnira Džumhur se vratio među prvih 80, gdje je završio sezonu 2016. I opet nije ispunio svoj cilj rangiranja na kraju sezone (ovaj put postavljen za Top 60), ali je zadržao trend karijere zatvaranje svake sezone više rangiran od prethodne.

Sezonu 2016. na kraju je završio na 77. poziciji. Džumhur je 15. decembra od strane Nezavisnih novina proglašen bosanskohercegovačkim sportistom godine, a nagrada mu je uručena na svečanosti u Sarajevu u organizaciji samog lista i Radio-televizije Bosne i Hercegovine.

 2017: Historijska ATP World Tour titula i Top 30 

Nova sezona za Džumhura otvorena je direktnim porazom od Dudija Sele na Aircel Chennai Openu 2017. Njegov loš početak sezone nastavio se u Melburnu, gdje je izgubio u prvom kolu Australian Opena 2017. od Viktora Troickog, vrativši se iz dva seta u meč, prije nego što je na kraju izgubio u pet. Džumhur je bio kritikovan zbog svog stava na terenu, jer je bio umiješan u svađu sa sudijom, zbog čega je dobio kazneni poen. Kod 3:4 u finalnom setu Džumhur je zatražio od supervizora da uđe na teren, malo prije nego što je izgubio svoj servis i dozvolio Troickom da servira za meč, što je i učinio. Bosanac je nakon meča odbio da se rukuje sa sudijom.

Kasnije je učestvovao u prvom meču grupe I Davis Cupa u Evropi/Africi za Bosnu i Hercegovinu, nakon promocije u Vilniusu prethodne sezone. Uprkos problemima u kondiciji, Džumhur je uspio odigrati i poraziti Huberta Hurkacza, doprinijevši pobjedi od 5:0 i prolasku u drugo kolo, gdje će igrati protiv Nizozemske kod kuće. Ubrzo nakon toga nastupio je na Garanti Koza Sofia Openu 2017., gdje ga je u prvom kolu pobijedio Andreas Seppi.

Džumhur svoje prve ATP pobjede ove sezone zabilježio je u Memphisu, gdje je savladao Kevina Andersona, i Stevea Darcisa. U  svom četvtrom četvrtfinalu ATP World Toura u karijeri je izgubio od Ryana Harrisona. Damirova dobra forma nastavila se u Delray Beachu kada je pobijedio Konstantina Kravchuka i jedva izgubio od Juana Martína del Potra. Džumhur je potom nastavio igrati na teniskom prvenstvu Dubaija 2017., gdje je ostvario svoju najveću pobjedu u karijeri do sada, eliminirajući branioca titule, 3. igrača svijeta i trenutnog nosioca titule na US Openu, Stana Wawrinku, pobijedivši sa 7–6, 6–3. U drugom kolu je savladao Marcela Granollersa, stigavši do još jednog četvrtfinala, i svog prvog na ATP World Tour 500 nivou. Tamo je poražen od Robina Haasea u njihovom trećem susretu u karijeri, pogoršavši skor na 2-1. Zahvaljujući bodovima osvojenim u Dubaiju, Džumhur se po prvi put probio među prvih 70, postigavši 67. mjesto u singlovima 6. marta.

Damirova prva pobjeda na Indian Wellsu, koju je ostvario nad Ryanom Harrisonom na drugom najvećem svjetskom teniskom stadionu na otvorenom u prvom kolu prvog ATP Masters 1000 turnira sezone donijela mu je još jedan napredak u karijeri. Uprkos porazu u drugom kolu od Alberta Ramosa Viñolasa i odustajanju od Irving Tennis Classica 2017, Džumhur je 20. marta bio na 66. mjestu. Njegov nastup na sljedećem Masters turniru također je završio u drugom kolu, gdje ga je eliminirao Nick Kyrgios, a u prvom kolu nakon što je spasio pet meč lopti pobijedio je u meču koji je igrao protiv Hyeon Chunga.

Od 7. do 9. aprila Džumhur je igrao za svoj Davis Cup tim, boreći se za plasman u play-off Svjetske grupe. Nakon što je savladao Thiema de Bakkera, u kako je sam rekao, najboljom meču za Bosnu i Hercegovinu koji je ikada igrao, u četvrtoj meču se susreo s Robinom Haaseom, dok je Nizozemska vodila rezultatom 2:1. Uprkos zaostatku od dva seta i 0:4 u trećem, Džumhur je uspio izjednačiti meč, da bi na kraju izgubio u pet setova i time prekinuo nade bh. reprezentacije u promociju. Damirov stav je naširoko komentiran jer je tokom meča bio uključen u više rasprava sa sudijom, ITF supervizorom, Haaseom i ostalim članovima nizozemskog tima.

U mjesecu aprilu i maju Džumhur je bio u lošoj formi igrajući na raznim ATP turnirima na zemljanim podlogama širom Evrope. Prvo nije uspio da prođe kvalifikacije za Masters Monte-Carlo, ali je uspio da igra u glavnom žrijebu kao sretni gubitnik, u glavnom žrijebu izgubio je od Robina Haasea. Zatim je dva puta eliminisan u drugom kolu Budapest Opena i Istanbul Opena, a prije toga izgubio je u prvim mečevima u Rimskom Mastersu, Nici i Roland Garrosu. Na kraju mjeseca bio je na 96. mjestu i raskinuo ugovor sa srpskim selektorom Markom Subotićem.

Džumhur se u junu vratio u igranje challenger-a, igrajući na tom nivou prvi put od oktobra 2016. Iako je bio prvi nosilac u Lisabonu, u prvom kolu poražen je od 550. rangiranog Daniela Muñoza de la Nave. Potom se preselio u Blois, u Francuskoj, gdje se ponovo takmičio kao najbolje rangirani igrač. Tada je uspio pobijediti u svih pet mečeva i na kraju pobijedivši Calvina Hemeryja sa 6–1, 6–3 u finalu osvojio je svoju sedmu ATP Challenger Tour singl titulu, popevši se na 83. mjesto. Uslijedio je jedini nastup na travi u sezoni, na prvenstvu u Wimbledonu 2017., gdje je Džumhur prvi put zabilježio svoj najuvjerljiviji trijumf na Grand Slam meču pobjedivši Renza Oliva 6–2, 6–0, 6–1, prije nego što je izgubio od Aljaža Bedenea u četiri seta.

Zatim se ponovo vratio na šljaku, izgubivši u prvom kolu ATP turnira u Umagu i Hamburgu. U augustu je ipak podigao formu, pobijedivši u 12 od 15 odigranih mečeva na tri turnira. Prvo je stigao do svog drugog ATP polufinala u Los Cabosu u Meksiku, izgubivši od konačnog šampiona Sam Querreyja u tri seta. Zatim je bio vicešampion u challanger turniru Santo Domingo (u finalu izgubio je od Víctora Estrelle Burgosa), nakon tog turnira postigao je najbolji rezultat u karijeri u Winston-Salemu u Sjevernoj Kalorini, gdje je pobijedio Denisa Istomina, Gillesa Simona, Horacia Zeballosa, Hyeona Chunga i Kylea Edmunda na putu do svog prvog ATP finala, postavši i prvi bh. igrač koji je stigao do finala ATP World Toura, gdje je na kraju izgubio od Roberta Bautiste Aguta. Odmah nakon toga Džumhur je prvi put ušao u Top 60, popevši se do 56. mjesta. Nakon toga uslijedio je nastup na posljednjem grend slemu sezone, na US Openu 2017. Džumhur je uspio savladati 27. nositelje Pabla Cuevasa i Cedrika-Marcela Stebea i po treći put u karijeri uspio izboriti osminu finala, a prvi put u New Yorku. Uprkos porazu u četiri seta od Andreja Rubljova, Damir se popeo na 55. poziciju, a to mu je bila najviša pozicija na rang-listi ikad.

Džumhur je 24. septembra pobijedio Fabija Fogninija u finalu St. Petersburg Opena 2017., osvojivši svoju prvu ATP titulu, čime je izborio 40. mjesto na svjetskoj rang-listi. Njegova dobra forma se nastavila u Kini, stigao je do svog četvrtog uzastopnog polufinala na ATP World Tour-u 250, savladavši na putu 4. svjetskog rangiranog tenisera Alexandera Zvereva, samim tim uspio je da ostvari novi najbolji rezultat na svjetskog rang-listi 36. mjesto.

A mjesec dana nakon toga 22. oktobra, Džumhur je pobijedio Ričardasa Berankisa u finalu od tri seta i osvojio Kup Kremlja 2017. godine, ta pobjeda ga je pogurala na 31. poziciju. Sa Antoniom Šančićem je također došao u finale dubla, ali je izgubio od Maxa Mirnyija i Philippa Oswalda. Zatim je stigao do 2. kola na ATP 500 koji se održavao u Beču, ponovo savladavši Berankisa i izgubivši od Tsonge uprkos tome što je imao meč loptu; povukao se sa Paris Mastersa, samim tim je završio svoju najuspješniju sezonu do sada na poziciji 30.

Džumhur je 12. decembra izabran za bosanskohercegovačkog sportistu godine 2017.

 2018: Najbolja sezona: treća ATP titula, historijski debi u Top 25 
Džumhur je godinu započeo nastupom u trećem kolu Australian Opena 2018., čime je izjednačio njegov najbolji rezultat na turniru. Poražen je od svjetskog broja 1. Rafaela Nadala u uzastopnim setovima. Na French Openu 2018. također je stigao do trećeg kola što je također odgovaralo njegovom najboljem rezultatu na turniru. Poražen je od trećeg igrača svijeta Aleksandra Zvereva u bliskoj borbi u 5 setova.

Dana 30. juna, Džumhur je pobijedio Adriana Mannarina u finalu Antalya Opena 2018., što mu je donijelo historijski uspjeh u karijeri tako što se popeo na 23. mjesto na svjetskoj rang-listi 2. jula 2018. godine.

Džumhur se plasirao u polufinale Los Cabo’s Opena gdje je izgubio od četvrtog igrača svijeta Huana Martína del Potra.

Džumhur je godinu završio nastupom u trećem kolu Paris Mastersa gdje je izgubio od 2. svjetskog igrača Novaka Đokovića nakon što je izgubio prvi set i morao se povući ranije u drugom setu.

2018. je bila i jedina godina u kojoj je Džumhur učestvovao na svih devet masters 1000 takmičenja. Njegova pozicija na kraju godine bila je 47.

 2019: Četiri ATP četvrtfinala 
Džumhur je godinu započeo uzastopnim porazom u setovima od prvog igrača svijeta Novaka Đokovića na Doha Openu 2019.

Džumhur je odigrao četiri četvrtfinalna nastupa 2019., prvi je odigrao na Rotterdam Openu gdje je u prvom kolu pobijedio 3. nosioca Stefanosa Tsitsipasa, ali je izgubio od konačnog prvaka Gaëla Monfilsa, drugi na Geneva Openu gdje je pobijedio 5. nosioca Stana Wawrinku u drugom kolu, ali je izgubio od Radua Albota, treći na Antalya Openu gdje je ušao kao 5. nosilac i branilac titule, ali je izgubio od Jordana Thompsona, i četvrti na Zhuhai Championshipsu gdje je ušao kao kvalifikant, ali je izgubio od Adriana Mannarina.

Džumhur je ostvario samo jednu grand slam pobjedu 2019. na US Openu gdje je u prvom kolu pobijedio Elliota Benchetrita, ali je u drugom izgubio od trećeg igrača svijeta Rodžera Federera.

Džumhur je završio godinu sa svojim prvim čelendžerskim finalom u 2 godine na Slovak Openu, izgubio je od Dennisa Novaka.

 2020: Gubitak forme, ispadanje iz 100 najboljih 
Džumhur je u prvom kolu Australian Opena izgubio od 15. nosioca Stana Wawrinke koji je prošao u četvrtfinale. Ispao je iz prvih 100 17. februara 2020. na 107. mjesto.

U augustu, nakon što šest mjeseci nije igrao tenis zbog pandemije COVID-19, Džumhur se vratio na teren. Igrao je sa 1. teniserom svijeta Novakom Đokovićem u prvom kolu US Opena, ali je izgubio u nizu setova.

U oktobru je Džumhur stigao do finala Challenger-a na Sànchez-Casal kupu. Izgubio je od Carlosa Alcaraza u nizu.

Na kraju godine, Džumhur je ostvario samo 2 pobjede uz 8 poraza na ATP turu, a njegov plasman je pao na 119. mjesto na svijetu.

 2021: Nastavljena loša forma, ispadanje iz 150 najboljih 
Džumhur se kvalificirao na Australian Open kao sretni gubitnik, ali je u prvom kolu izgubio od Jamesa Duckwortha.

Na Mastersu u Majamiju, kvalifikovao se za glavni žrijeb isto kao sretni gubitnik i savladao Kevina Andersona u prvom kolu, a u drugom kolu izgubio je od 2. nosioca i 5. tenisera sveta Stefanosa Tsitsipasa.

Džumhur je ušao u još jedno čelendžersko finale na Belgrade Challenger-u. Izgubio je od prvog nosioca Roberta Carballésa Baene u direktnim setovima.

Džumhur je u julu ostvario svoje prvo ovogodišnje ATP četvrtfinale na Croatia Openu gdje je izgubio od konačnog finaliste Richarda Gasqueta.

Ispao je iz prvih 130. na 136. mjesto 27. septembra 2021., što je njegov najniži plasman od aprila 2014. Nadalje je ispao iz prvih 150. 8. novembra 2021. godine.

 2022: Dva finala Challenger-a i povratak u top 200 
Kvalificirao se za glavni žrijeb Australian Opena 2022., ali je izgubio u prvom kolu od Pabla Andujara. Nakon turneje u Australiji stigao je do četvrtfinala Monpeljea gdje je izgubio u nizu od Filipa Krajinovića.

 2023: Četvrtfinale u Banja Luci 
Dobio je wildcard za glavni žrijeb inauguralnog izdanja Open Srpske 2023. u svojoj zemlji. Došao je do četvrtfinala pobjedivši sretnog gubitnika Liama Broadyja u prvom kolu, samim tim ostvario je svoju prvu ATP pobjedu u sezoni, u drugom kolu pobijedio je i 7. nosioca Richarda Gasqueta, izgubivši u četvrtfinalu od 2. nosioca turnira Andreya Rubleva.

 Finala 
 Pojedinačno: 25 (19–6) 
LegendaGrand Slam (0)Tennis Masters Cup (0)ATP Masters 1000 (0)ATP Tour (2–1)Čelendžeri (7–3)Futures (12–3)

IshodBr.DatumTurnirPodlogaProtivnikRezultatPobjednik1.16. 5. 2011.Brčko, Bosna i HercegovinaZemlja Aldin Šetkić6–3, 5–7, 7–5Finalist2.20. 6. 2011.Beograd, SrbijaZemlja Axel Michon6–7, 6–4, 5–7Pobjednik3.29. 8. 2011.Osijek, HrvatskaZemlja Mislav Hižak6–1, 6–4Pobjednik4.24. 10. 2011.Dubrovnik, HrvatskaZemlja Marek Michalička6–4, 7–6Pobjednik5.21. 11. 2011.Antalya, TurskaZemlja Ivan Bjelica6–1, 6–1Pobjednik6.30. 1. 2012.Antalya, TurskaTvrda Nikolaus Moser6–4, 7–6Pobjednik7.26. 3. 2012.Cividino, ItalijaTvrda Charles-Antoine Brezac6–4, 6–4Pobjednik8.30. 4. 2012.Doboj, Bosna i HercegovinaZemlja Florian Reynet6–0, 4–6, 6–0Pobjednik9.14. 5. 2012.Brčko, Bosna i HercegovinaZemlja Toni Androić7–6, 6–3Pobjednik10.28. 5. 2012.Kiseljak, Bosna i HercegovinaZemlja Norbert Gomboš6–3, 7–6Pobjednik11.16. 2. 2013.Zagreb, HrvatskaTvrda Marco Cecchinato6–2, 7–5Pobjednik12.19. 5. 2013.Plovdiv, BugarskaZemlja Miljan Zekić6–3, 6–3Finalist13.15. 6. 2013.Košice, SlovačkaZemlja Mihail Kukuškin4–6, 6–1, 2–6Finalist14.17. 6. 2013.Kiseljak, Bosna i Hercegovina (2)Zemlja Mate Delić5–7, 2–6Finalist15.24. 6. 2013.Šabac, SrbijaZemlja Attila Balázs4–6, 2–6Finalist16.21. 7. 2013.Poznań, PoljskaZemlja Andreas Haider-Maurer6–4, 1–6, 5–7Pobjednik12.27. 10. 2013.Dubrovnik, Hrvatska (2)Zemlja Victor Crivoi6–2, 4–6, 6–4Pobjednik13.13. 4. 2014.Mersin, TurskaZemlja Pere Riba7–64, 6–3Pobjednik14.8. 6. 2014.Arad, RumunijaZemlja Pere Riba6–4, 7–63Pobjednik15.13. 7. 2014.San Benedetto del Tronto, ItalijaZemlja Andreas Haider-Maurer6–3, 6–3Pobjednik16.15. 2. 2015.Santo Domingo, Dominikanska RepublikaZemlja Renzo Olivo7–5, 3–1, predajaFinalist17.21. 2. 2015.Cuernavaca, MeksikoTvrda Víctor Estrella Burgos5–7, 4–6Pobjednik17.13. 9. 2015.Alphen, HolandijaZemlja Igor Sijsling6–1, 2–6, 6–1Pobjednik18.17. 10. 2015.Casablanca, MarokoZemlja Daniel Muñoz de la Nava3–6, 6–3, 6–2Pobjednik19.25. 6. 2017.Blois, FrancuskaZemlja Calvin Hemery6–1, 6–3 Finalist20.19. 8. 2017.Santa Domingo, Dominikanska RepublikaZemlja Víctor Estrella Burgos64–7, 4–6Finalist21.26. 8. 2017.Winston Salem, Sjeverna Karolina, SADTvrda Roberto Bautista Agut4–6, 4–6Pobjednik22.24. 9. 2017.Sankt Peterburg, RusijaTvrda Fabio Fognini3–6, 6–4, 6–2Pobjednik23.22. 10. 2017.Moskva, RusijaTvrda Ričardas Berankis6–2, 1–6, 6–4

 Parovi 14 (8–6) 
LegendaGrand Slam (0)Tennis Masters Cup (0)ATP Masters 1000 (0)ATP Tour (0)Čelendžeri (0–1)Futures (8–5)

IshodBr.DatumTurnirPodlogaPartnerProtivniciRezultatPobjednik1.25. 10. 2010.Dubrovnik, HrvatskaZemlja Tomislav Brkić Kristijan Mesaroš Marin Milan2–6, 6–1, [11–9]Pobjednik2.17. 1. 2011.Eilat, IzraelTvrda Ismar Gorčić Steven Diez Nikola Čačić6–3, 6–4Finalist3.30. 5. 2011.Kiseljak, Bosna i HercegovinaZemlja Ismar Gorčić Toni Androić Nikola Čačić5–7, 4–6Pobjednik4.20. 6. 2011.Beograd, SrbijaZemlja Aldin Šetkić Goran Tošić Nikola Čačić2–6, 7–6, [10–6]Finalist5.15. 8. 2011.Novi Sad, SrbijaZemlja Nikola Čačić David Savić Ivan Bjelica7–5, 1–6, [5–10]Pobjednik6.29. 8. 2011.Osijek, HrvatskaZemlja Mate Pavić Dino Marcan Marin Draganja6–4, 3–6, [10–5]Pobjednik7.21. 11. 2011.Antalya, TurskaTvrda Aldin Šetkić Tomislav Brkić Ivan Bjelica6–4, 6–3Finalist8.28. 11. 2011.Antalya, TurskaTvrda Aldin Šetkić Joris de Loore Oliver Golding3–6, 6–7Pobjednik9.30. 1. 2012.Antalya, TurskaTvrda Aldin Šetkić Abdullah Maqdas Ruan Roelofse6–4, 4–6, [10–5]Finalist10.19. 3. 2012.Trento, ItalijaTvrda Nikola Čačić Claudio Grassi Marco Crugnola4–6, 4–6Finalist11.7. 5. 2012.Sarajevo, Bosna i HercegovinaZemlja Andraž Bedene Lukas Weinhandl Tomislav Ternar3–6, 6–7Pobjednik12.22. 4. 2013.Vicenza, ItalijaZemlja Nikola Čačić Alessandro Motti Matteo Volante6–3, 6–4 Pobjednik13.13. 5. 2013.Plovdiv, BugarskaZemlja Miljan Zekić Dinko Halačev Petar Trendafilov7–5, 6–7, [12–10]Finalist6.11. 7. 2015.Braunschweig, NjemačkaZemlja Franko Škugor Sergej Bjetov Mihail Elgin6–3, 1–6, [5–10]7.22. 10. 2017.Moskva, RusijaTvrda Antonio Šančić Max Mirnyi Philipp Oswald

 Davis Cup 
GrupaSvjetska grupa (0–0)Grupa I (0–0)Grupa II (11–8)Grupa III (0–0)Grupa IV (0–0)Mečevipo podlogamaTvrda (5–5)Zemlja (5–2)Trava (0–0)Tepih (1–1)Po tipu terenaNa otvorenom (6–2)Dvorana (5–6)Po tipu mečaPojedinačno (10–7)Parovi (1–1)
  Strelice  i  označavaju konačni ishod meča u Davis Cupu

Ishod pojed. mečaBr.Pojedinačni mečTip meča (partner, eventualno)Protivnik (država)Protivničkiigrač(i)Rezultat 3–2; 9–11. juli 2010; Tere Tennisekeskus, Tallinn, Estonija; Evroafrička zona, 2. kolo; zemljaPobjeda1.VPojedinačno EstonijaVladimir Ivanov2–6, 6–0, 6–2, 6–3 2–3; 17–19. septembar 2010; Centro de Tenis Do Jamor, Cruz Quebrada, Portugal; Evroafrička zona, 3. kolo; zemljaPobjeda2.Pojedinačno PortugalJoão Sousa4–6, 6–4, 6–1 2–3; 16–18. septembar 2011; Hillerød Tennisklub, Hillerød, Danska; Evroafrička zona, 3. kolo; tvrda (dvorana)Poraz3.V Pojedinačno DanskaMartin Pedersen6–3, 1–6, 4–6, 1–6 1–4; 6–8. april 2012; Republički olimpijski teniski trening-centar, Minsk, Bjelorusija; Evroafrička zona, 2. kolo; tvrda (dvorana)Poraz4.II Pojedinačno BjelorusijaVladimir Ignatik3–6, 6–74, 3–6Poraz5.V (mrtvi meč) Pojedinačno BjelorusijaDmitrij Žirmont1–6, 5–7 4–1; 1–3. februar 2013; Sportska dvorana Mojmilo, Sarajevo; Evroafrička zona, 1. kolo; tvrda (dvorana)Pobjeda6.I Pojedinačno LuksemburgMike Scheidweiler6–4, 6–4, 6–0Pobjeda7.III 6–1, 6–3, 6–3 1–3; 5–7. april 2013; Teniski klub "Mostar", Mostar; Evroafrička zona, 2. kolo; zemljaPobjeda8.II Pojedinačno MoldavijaMaxim Dubarenco6–3, 2–6, 5–7, 6–3, 6–4Poraz9.III Parovi (s Ismarom Gorčićem) MoldavijaRadu Albot / Andrei Ciumac5–7, 4–6, 3–6PorazIV Pojedinačno MoldavijaRadu Albot 3–1; 31. januar–2. februar 2014; Sportska dvorana Mojmilo, Sarajevo; Evroafrička zona, 1. kolo; tepih (d)Poraz11.II Pojedinačno GrčkaMarkos Kalovelonis6–74, 6–71, 6–3, 2–6Pobjeda12.IVPojedinačno GrčkaAlexandros Jakupovic4–6, 3–6, 6–2, 6–3, 6–4 3–2; 4–6. april 2014; Teniski centar "Tali", Helsinki; Evroafrička zona, 2. kolo; tvrda (d)Pobjeda13.IPojedinačno FinskaJuho Paukku6–3, 7–64, 6–4Poraz14.IVPojedinačno FinskaJarkko Nieminen5–7, 6–71, 1–6 2–3; 12–14. septembar 2014; Sportska dvorana Mojmilo, Sarajevo; Evroafrička zona, 3. kolo; tvrda (d)Pobjeda15.IIPojedinačno LitvanijaLaurynas Grigelis6–75, 6–1, 6–1, 1–0, predajaPoraz16.IVPojedinačno LitvanijaRičardas Berankis4–6, 4–6, 4–6 4–1; 6–8. mart 2015; Sportski klub Harare, Harare; Evroafrička zona, 1. kolo; tvrdaPobjeda17.IIPojedinačno ZimbabveBenjamin Lock6–3, 7–61, 6–3 3–1; 15–17. juli 2016; Javna ustanova za sport, odmor i rekreaciju, Bihać; Evroafrička zona, 2. kolo; zemljaPobjeda18.IPojedinačno TurskaCem İlkel7–5, 6–1, 4–6, 6–1Pobjeda19.IVPojedinačno TurskaMarsel İlhan6–3, 6–0, 7–65

 Uspjeh po sezonama 
Nakon Wimbledona 2015.
Turnir2010.2011.2012.2013.2014.2015.2016.Pob–PorPob %Grand Slam turniriAustralian OpenNNNK23KK22K3–260%Roland GarrosNNNN1K3K1K2–340%WimbledonNNK2NK11K2K1–233%US OpenNNK1K11K1K0–20%Pob–Por0–00–00–00–02–32–32–36–940%ATP Masters 1000Indian WellsNNNNK1K11K0–10%MiamiNNNNK21K4K3–260%Monte CarloNNNNNN3K2–167%RimNNNNNN1K0–10%Pob–Por0–00–00–00–00–00–15–45–550%ReprezentacijaDavis CupZ2DDZ2DZ2D10–759%Statistike karijere 2010.2011.2012.2013.2014.2015.2016.Pob–PorPob %Odigrani turniri00004916Ukupno: 29Titule0000000Ukupno: 0Finala0000000Ukupno: 0Tvrda0–00–10–21–04–52–38–815–1944%Zemlja2–00–00–01–10–16–59–618–1358%Trava0–00–00–00–00–00–12–22–340%Tepih0–00–00–00–01–10–00–01–150%Ukupno2–00–10–22–15–78–919–1636–3650%Pob %100%0%0%67%42%47%54%50%Plasman na kraju godine1008.343.221.189.109.82.972.546 $

 Omjer protiv igrača iz top 10 
IgračRejtingOmjerPob %TvrdaZemljaTravaPosljednji meč Roger Federer20–20%0–00–10–1Izgubio (1–6, 3–6, 3–6), Wimbledon 2015 (1K) Rafael Nadal51–0100%1–00–00–0Dobio (2–6, 6–4, 3–0, predaja), Miami Masters 2016 (2K) David Ferrer50–10%0–10–00–0Izgubio (1–6, 2–6, 6–2, 2–6), US Open 2014 (1K) Tomáš Berdych61–233%0–21–00–0Dobio (6–4, 6–71, 6–3), Monte Carlo Masters 2016 (2K)Ukupno2–529%1–31–10–1Do 13. 4. 2016.

 Omjer protiv igrača iz top 100 
Džumhur ima 2–5 (29%) protiv igrača iz top 10, 4–17 (19%) protiv igrača rangiranih od 11. do 50. mjesta i 20–12 (63%) protiv igrača rangiranih od 51. do 100. mjesta, u vrijeme kad su ovi mečevi igrani. To daje ukupan omjer od 26 pobjeda i 34 poraza (43%) protiv igrača iz top 100.

  Nicolás Almagro 1–0
  Marcos Baghdatis 1–0
  Benjamin Becker 0–1
  Ričardas Berankis 1–1
  Tomáš Berdych 1–2
  Grigor Dimitrov 0–1
  Ivan Dodig 1–0
  Marco Cecchinato 1–1
  Jérémy Chardy 0–1
  James Duckworth 0–1
  Kyle Edmund 1–0

  Thomas Fabbiano 1–0
  Roger Federer 0–2
  David Ferrer 0–1
  Fabio Fognini 0–2
  Tejmuraz Gabašvili 1–0


  David Goffin 0–1 
  Andrej Golubjev 0–1
  Marcel Granollers 1–1
  Robin Haase 2–0

  Pierre-Hugues Herbert 0–1
  Denis Istomin 1–0
  Jan Hájek 0–1
  Mihail Južni 1–0
  Blaž Kavčič 0–1
  Martin Kližan 0–1
  Philipp Kohlschreiber 0–1
  Denis Kudla 1–0
  Mihail Kukuškin 1–0
  Lukáš Lacko 0–1

  Feliciano López 0–1 
  Adrian Mannarino 0–1
  Ilja Marčenko 1–0
  Leonardo Mayer 1–0
  Daniel Muñoz de la Nava 1–0
  Rafael Nadal 1–0
  Jarkko Nieminen 0–1
  Vasek Pospisil 0–1
  Miloš Raonić 0–2
  Pere Riba 1–0
  Lukáš Rosol 1–0
  Diego Schwartzman 0–1
  João Sousa 0–1
  Dominic Thiem 0–1
  Bernard Tomić 0–1
  Jiří Veselý 2–0

 Izvan tenisa 
Osim tenisa, Džumhur se povremeno bavi i glumom. Prvi nastup imao je kao statist u filmu Grbavica režiserke Jasmile Žbanić, koji je osvojio Zlatnog medvjeda na Berlinaleu 2006, a u filmu Ubojiti mir (Mörderischer Frieden) njemačkog režisera Rudolfa Schweigera dobio je prvu značajniju ulogu, i to ulogu snajperiste Durcana.

 Napomene 

 Reference 

 Vanjski linkovi 

 Službeni sajt
 Džumhurov ATP-profil
 Bh. teniski magazin 


Kategorija:Rođeni 1992.
Kategorija:Bosanskohercegovački teniseri
Kategorija:Bosanskohercegovački glumci
Kategorija:Biografije, Sarajevo
Kategorija:Teniseri na Olimpijskim igrama 2016.
Kategorija:Bosanskohercegovački olimpijci u tenisu
Kategorija:Sportista godine Bosne i Hercegovine
Kategorija:Živi ljudi
Kategorija:Sportisti iz Sarajeva
Kategorija:Bosanskohercegovački sportisti 21. vijeka